stanford-oval/wikipedia huggingface dataset:
אילנה דואק
תחומי מחקריה

מבחינה טיפולית, דוגלת דואק בהעדפת טיפול משמר איברים, על פני טיפולים כירורגים, בגידולים שונים בראש ובצוואר. היא חקרה את תחום הטיפול ברדיותרפיה וכימותרפיה משולבת בגידולי וצוואר והשלכות תוצאותיו של טיפול זה. מחקרה של דואק הראה כי טיפול משולב של כימותרפיה והקרנות משפיע על גידולים מסוג סרטן קשקשי של ריריות הלוע והגרון בצורה טובה יותר, לרבות קצב החלמה טוב מאוד מהגידולים הממאירים. חלק ניכר ממחקריה של דואק עוסק בתחום האנגיוגנזיס בתהליכים גידוליים וההשפעות השונות של תהליך זה על גידולים ממאירים ושליחת גרורות. עבודות אלה נעשו בשיתוף פעולה עם חוקרים מהפקולטה לרפואה בטכניון, במרכז לחקר הביולוגיה של גידולים וכלי דם. נוסף לכך, עסקו מחקרים של דואק בזיהוי תאי גזע בגידולי ראש וצוואר. מחקר של פרופ' דואק הוא בתחום "האף המלאכותי" – ניסיון לזיהוי גידולים ממאירים באמצעות האוויר הננשף, אשר נערך בשיתוף פעולה עם פרופ' חוסאם חאיק. מחקרים קודמים יותר שלה עסקו באפשרות לזיהוי גידולים ממאירים מסוג סרטן קשקשי באמצעות בדיקת דם.
אריתמומניה

אריתמומניה היא הפרעה נפשית אשר עשויה להיחשב כביטוי להפרעה טורדנית כפייתית (OCD).  לאנשים הסובלים מהפרעה זו יש צורך עז לספור את מעשיהם או חפציהם בסביבתם.
הסובלים מההפרעה עשויים, למשל, להרגיש דחף בלתי נשלט לספור את המדרגות תוך כדי שימוש בהן, או לספור את מספר האותיות במילים. תסמין אחר הוא צורך לבצע פעולה כלשהי מספר ספציפי של פעמים כדי למנוע אסון דמיוני. אובייקטים נספרים נפוצים אחרים עשויים להיות אריחים על הרצפה או התקרה, קווים בכביש המהיר, נשימות, הבהובי איתות, או נגיעות בעצם כלשהו - למשל ידית דלת או שולחן.
אריתמומניה מתפתחת לעיתים למערכת מורכבת שבה הסובל ממנה ממספר אנשים, חפצים ואירועים. כמו כן, עשוי להתפתח מספור אירועים שהתרחשו בעבר וזכירתם על ידי כך.
הספירה עשויה להיעשות בקול רם או בלבו של הסופר, אך גם בצורות אחרות - כתיבה, הודעות דוא"ל וכו'.
אריתמומניה בפולקלור ובתרבות הפופולרית

פולקלור אירופי הנוגע לערפדים מתאר אותם לעיתים קרובות כלוקים באריתמומניה, ובעלי דחף לספור זרעים או גרגירי דוחן. הצבת כמויות גדולות של פריטים זעירים (גרגירי חול, זרעים וכו ') נחשבה לדרך לעכב ערפדים, מתוך הנחה שייעצרו לספור אותם. אמונות דומות קיימות בסין, הודו ודרום אמריקה.
מר סופר הסופר הוא דמות בובה מתוכנית הילדים רחוב סומסום, שתכונתו העיקרית היא חיבתו לפעולת הספירה.
Count in Fives, שירם של להקת הרוק האנגלית The Horrors עוסק באדם המכור לספירה בחמישיות, עם סלידה ממספרים אחרים.
בפרק "דם רע" של סדרת הטלוויזיה תיקים באפלה מציין גיבור הסדרה, הבלש פוקס מולדר, שערפדים המוצאים זרעים מפוזרים אינם יכולים להתאפק מלהרים ולספור אותם. מאוחר יותר הוא שופך שקית זרעים כדי לסייע בבריחתו, והרודף נעצר באי רצון לספור אותם.
הערות שוליים

↑  Yaryura-Tobias, José A.; Neziroglu, Fugen A. (1997). Obsessive-compulsive disorder spectrum: pathogenesis, diagnosis, and treatment. American Psychiatric Publishing. pp. 12. ISBN 0-88048-707-0. Arithmomania, a common form, causes patients to engage in addition, division, subtraction and multiplication endlessly.
↑  Schiffer, Randolph B.; Rao, Stephen M.; Fogel, Barry S. (2003). Neuropsychiatry: A Comprehensive Textbook, Second Edition. Lippincott Williams & Wilkins. pp. 948. ISBN 0-7817-2655-7. Charcot, however, was the first to identify the involuntary "impulsive" ideas, such as doubting mania, double checking, touching, making sure to count correctly and arithmomania (an obsession with counting and numbers), as part of GTS and to link them to the impulsive movements.
↑  Yaryura-Tobias, José A.; Neziroglu, Fugen A. (1997). Obsessive-compulsive disorder spectrum: pathogenesis, diagnosis, and treatment. American Psychiatric Publishing. pp. 12. ISBN 0-88048-707-0. An ideational compulsion is an urge to perform an act in one's mind (e.g. arithmomania, onomatomania).
↑  Abbott, George Frederick (1903). Macedonian Folklore. University Press. pp. 219. ISBN 0521233429.
↑  Jaramillo Londoño, Agustín (1986) [1967]. Testamento del paisa (בספרדית) (7th ed.). Medellín: Susaeta Ediciones. ISBN 978-958-95125-0-0.
אלון אקר

אלון אקר (נולד בשנת 1960) הוא שחיין עבר ישראלי, אלוף ישראל בשחייה.
ביוגרפיה

אקר גדל בקיבוץ בית קמה והתאמן בקבוצת השחייה של קיבוצו, בהדרכת אברי גביש.
ביוגרפיה > 1972

בתחרות שנערכה בקיבוץ מעיין צבי (בריכת 25 מטר) באוגוסט 1972 קבע אקר במשחה ל-100 מטר חופשי שיא ישראלי חדש לגילאי 12 של 1:06.7 דקות ובמשחה ל-100 מטר פרפר שיא ישראלי חדש לגילאי 12 של 1:21.1 דקות.
ביוגרפיה > 1974

באליפות ישראל בשחייה לנוער שנערכה בווינגייט באוגוסט 1974 זכה אקר בשתי מדליות זהב, במשחה ל-100 מטר פרפר בתוצאה של 1:08.1 דקות ובמשחה ל-200 מטר מעורב אישי בשיא ישראלי חדש לגילאי 14 של 2:36.5 דקות.
ביוגרפיה > 1975 > כינוס הפועל

בתחרויות השחייה של כינוס הפועל ה-10 שנערכו במאי 1975 סיים אקר פעמיים במקום שביעי, במשחה ל-100 מטר פרפר בתוצאה של 1:05.6 דקות ובמשחה ל-200 מטר פרפר בתוצאה של 2:27.5 דקות.
באליפות ישראל בשחייה שנערכה בספטמבר אותה שנה זכה אקר ב-5 מדליות, 3 כסף ו-2 ארד. מדליות כסף, במשחה ל-100 מטר פרפר בתוצאה של 1:04.2 דקות, אחרי מייק גרינשפן מהפועל גבעת חיים (1:01.2 דקות) ולפני דן שטרן מהפועל גוש זבולון (1:04.5 דקות), במשחה ל-200 מטר גב בתוצאה של 2:29.2 דקות, אחרי דב ניסמן מהפועל המעקים (2:20.6 דקות) ולפני ארז פרידלנדר מהפועל קישון (2:32.4 דקות) ובמשחה שליחים 4x200 מטר חופשי בתוצאה של 9:02.3 דקות. מדליות ארד, במשחה ל-100 מטר גב בתוצאה של 1:09.9 דקות, אחרי דב ניסמן (1:04.9 דקות) ורון קרמן ממכבי חיפה (1:06.0 דקות) ובמשחה ל-200 מטר פרפר בתוצאה של 2:20.6 דקות, אחרי דב ניסמן (2:17.5 דקות) ומייק גרינשפן (2:17.5 דקות).
ביוגרפיה > 1976

באליפות ישראל בשחייה שנערכה באוקטובר 1976 זכה אקר בשתי מדליות כסף, במשחה ל-200 מטר פרפר בשיא ישראלי חדש לגילאי 16 של 2:15.6 דקות, אחרי מייק גרינשפן (2:14.0 דקות) ולפני יורם כוכבי ממכבי תל אביב (2:21.6 דקות) ובמשחה ל-200 מטר גב בשיא ישראלי חדש לגילאי 16 של 2:25.8 דקות, אחרי דב ניסמן (2:25.3 דקות) ולפני אבי כרמל מברית מכבים עתיד (2:28.9 דקות).
ביוגרפיה > 1977

בתחרות שמונה האומות שנערכה ברייקיאוויק, איסלנד בתחילת יולי 1977 סיים אקר במקום רביעי במשחה ל-200 מטר פרפר בתוצאה של 2:14.9 דקות.
ביוגרפיה > 1977 > המכביה

שבוע וחצי לאחר מכן, בתחרויות השחייה של המכביה העשירית שנערכו בבריכת השחייה של אוניברסיטת תל אביב הוא זכה במדליית ארד, במשחה ל-200 מטר פרפר בתוצאה של 2:13.54 דקות, אחרי מייקל ספיר 2:07.72 דקות וריכרד דוידסון (2:10.69 דקות), שניהם מארצות הברית.
ביוגרפיה > 1977 > אלוף ישראל

באליפות ישראל בשחייה שנערכה בסוף ספטמבר אותה שנה זכה אקר ב-5 מדליות, 1 זהב, 1 כסף ו-3 ארד. מדליית זהב, במשחה ל-200 מטר פרפר בתוצאה של 2:11.93 דקות, לפני דב ניסמן (2:12.97 דקות) ומייק גרינשפן (2:13.60 דקות). מדליית כסף, במשחה שליחים 4x200 מטר חופשי בתוצאה של 8:48.22 דקות. מדליות ארד, במשחה ל-100 מטר פרפר בתוצאה של 1:01.14 דקות, אחרי מייק גרישפן (59.36 שניות) ודב ניסמן (1:01.12 דקות), במשחה ל-400 מטר מעורב אישי בתוצאה של 5:03.96 דקות, אחרי דב ניסמן (4:49.89 דקות) ויורם כוכבי (4:52.68 דקות) ובמשחה שליחים 4x100 מטר חופשי בתוצאה של 4:05.79 דקות.
הערות שוליים

↑  13 שיאי שחיה לילדים, דבר, 6 באוגוסט 1972
↑  תמר שמיר קבעה שני שיאים באליפות הנוער, דבר, 25 באוגוסט 1974
↑  שלשום בכינוס, דבר, 4 במאי 1975
↑  אתמול בכינוס, דבר, 5 במאי 1975
↑  יעקב פתאל, בנות המין החלש נתנו את הטון באליפות השחיה, דבר, 21 בספטמבר 1975
↑  יעקב פתאל, שיא נוסף לאסנת ארליך ב-200 מ' חתירה - 2:19,1 ד', דבר, 22 בספטמבר 1975
↑  יעקב פתאל, שלושה שיאים נוספים בסיום אליפות השחיה, דבר, 23 בספטמבר 1975
↑  אורי ירון, עדי פרג ראה מהיציע כיצד בטשא משפר את שיאו, מעריב, 10 באוקטובר 1976
↑  4 שיאי בוגרים נקבעו בסיום אליפות השחייה, דבר, 12 באוקטובר 1976
↑  בתום היום הראשון בתחרות "8 האומות" בשחיה: הישראלים במקום ה-7, מעריב, 3 ביולי 1977
↑  יעקב פתאל, ענת פרקש העניקה את מדלית הזהב הראשונה לישראל בשחיה, דבר, 15 ביולי 1977
↑  יעקב פתאל, ששה שיאים חדשים בשחייה הוצבו בפתיחת אליפות ישראל בוינגייט, דבר, 25 בספטמבר 1977
↑  נטע יוסף שיפרה השיא ב-100 פרפר בזמן של 1:09.39 ד', דבר, 26 בספטמבר 1977
↑  שלושה שיאים בסיום אליפות ישראל בשחיה בוינגייט, דבר, 28 בספטמבר 1977
איכתיולסטיס

| איכתיולסטיס |
| --- | --- |
איור אפשרי  שרידי גולגולת של איכתיולסטיס
תקופה
תחילת אאוקן, 50 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: דמויי היפופוטם
משפחה:: פקיצטיים
סוג:: איכתיולסטיס
מין:: Ichthyolestes pinfoldi
שם מדעי
 Ichthyolestes ‏Dehm & Oettingen-Spielberg, 1958

איכתיולסטיס (שם מדעי: Ichthyolestes; מילולית: "גנב דגים") הוא סוג נכחד של יונק ממשפחת הפקיצטיים. הוא היה מראשוני הלווייתנאים, והוא היה יצור יבשתי בעל ארבע רגליים מפותחות וזנב ארוך ורחב מאחוריו. הוא היה קטן יחסית ללווייתן ולא עלה על 60 סנטימטרים. סוג זה, שהוא הראשון שבפקיצטיים, התגלה בצפון פקיסטן והוא הוגדר ב-1958 על סמך מחקרים שהפרידו בינו לבין לווייתנים קדומים נוספים. הסוג כלל מין אחד - Ichthyolestes pinfoldi.
בניגוד ללווייתנאים המפותחים יותר, הוא היה בעל תעלות עגולות למחצה (אנ') באוזן הפנימית שהייתה גדולה יחסית, בדומה לאוזן של אריות ים וכנראה של כמה מכפילי פרסה נכחדים שהתפתחו לחיות ימיות, כך שהוא התאים לפחות חלק מחייו לחיים תת-מימיים. ייתכן שהוא חי בדומה ללוטרה או להיפופוטם רוב זמנו במים ונח על החופים. בהתבסס על מבנה לסתותיו הוא היה צייד דגים מוצלח שניזון בעיקר במים הרדודים.
איוול אונו

| --- | --- |

אונו, מרץ 2022
 לידה:  20 ביולי 1987 (בן 37) גטינו, קוויבק, קנדה 
 שם במה:  אל פופו איוול אונו פליפ די ברגר פלייר אונו 1
 משקל:  112 ק"ג
 גובה:  1.83 מטרים
 לאום:  קנדי
 קריירה מקצוענית:  17 בינואר 2004 – הווה (20 שנה)
 מאמנים:   
 ליגות:  AEW
 
ניקולה דנסרו (באנגלית: Nicolas Dansereau; נולד ב-20 ביולי 1987) הידוע יותר בשם הבמה שלו, איוול אונו הוא מתאבק קנדי, המופיע בארגון ההיאבקות All Elite Wrestling‏ (AEW), שבו הוא חלק מקבוצת הדארק אורדר.
דנסרו שמוכר גם בשם הבמה פלייר אונו הוא חבר בצמד הסופר סמאש בראדרס לצד סטו גרייסון, כשביחד הם הופיעו במספר ארגוני היאבקות עצמאיים כמו Alpha-1 Wrestling,‏ Capital City Championship Combat‏ (C4),‏ Pro Wrestling Guerrilla‏ (PWG) ועוד. יחדיו הם זכו פעם אחת באליפות הזוגות של Chikara, פעם אחת באליפות הזוגות של PWG בנוסף לזכייתם בטורניר הזוגות המסורתי של הארגון, DDT4 בשנת 2012.
קריירת היאבקות מקצועית

דנסרו החל להתאמן במטרה להפוך למתאבק מקצועי בגיל 14. באותה התקופה, הוא הופיע תחת שם הבמה "אל פופו". בריאיון שנערך כמה שנים לאחר מכן, הוא הסביר את בחירת השם.
קריירת היאבקות מקצועית > International Wrestling Syndicate

אונו ערך את הקרב הראשון שלו בארגון ההיאבקות הקנדי International Wrestling Syndicate‏ (IWS). במהרה, הקריירה שלו עשתה מעבר חד לתחרות זוגות ביחד עם סטופיפייד, כשביחד הם הקימו את צמד הסופר סמאש בראדרס. השניים נחלו הצלחה כשזכו באליפות הזוגות של הארגון. במקביל לקריירת הזוגות, הוא נחל הצלחה כמתחרה יחידים, כשזכה באליפות הקנדית של IWS ב-17 ביוני 2006; הוא החזיק בתואר זה כ-105 ימים. אונו נשאר בארגון היאבקות זה עד שהוא נסגר ב-9 באוקטובר 2010.
קריירת היאבקות מקצועית > Chikara‏ (2007–2010)

בשנת 2007, השניים החלו להופיע בארגון ההיאבקות Chikara, כאשר אונו שמר על שם הבמה שלו, בעוד שסטופיפייד שינה את שם הבמה שלו לפלייר דוס. השניים זכו באליפות הזוגות של הארגון, לאחר שגברו על אינקוהרנס (דליריוס והאלוויקד). לעומת זאת, תקופת הכהונה של השניים הגיעה לקיצה ב-19 באוקטובר, כשהם הפסידו את חגורות האליפות לאוסיריאן פורטל (אמייסיס ואופידיאן) כבר בהגנה הראשונה שלהם על התואר. בשנת 2009, אונו היה נמצא ברצף הפסדים ארוך, שבמסגרתו אפילו הפסיד לשותפו, פלייר דוס, במסגרת גביע האריות הצעירים. הרצף נקטע לאחר שהוא ניצח את טים דונסט, כשהציג מהלך הכנעה חדש. ב-24 באוקטובר 2010, פלייר אונו ופלייר דוס רשמו את הקרב האחרון שלהם בארגון, כשהם נחלו הפסד לחברי קבוצת BDK, שרה דל ריי ודייזי הייז.
קריירת היאבקות מקצועית > Ring of Honor‏ (2009–2010, 2018)

ב-8 במאי 2009, אונו הופיע לראשונה בארגון ההיאבקות ROH, כשעשה זאת ביחד עם שותפו, פלייר דוס, בהפסדם לרת' טייטוס וקני קינג. במהלך הלילה השני של האירוע Death Before Dishonor VII, שנערך ב-25 ביולי, הם רשמו ניצחון מפתיע על אלופי הזוגות של ROH, קווין סטין ואל ג'נריקו. ב-9 בנובמבר, אונו ודוס נוצחו על ידי אותם סטין וג'נריקו. לאחר שמונה שנים שלא הופיעו בארגון, אונו הופיע בפעם האחרונה בארגון זה באירוע War of the Worlds, שנערך ב-11 במאי 2018 ביחד עם גרייסון, כשהם התמודדו מול היאנג באקס (מאט ג'קסון וניק ג'קסון) והפסידו להם.
קריירת היאבקות מקצועית > Dragon Gate USA‏ (2012)

ב-28 בינואר 2012, הסופר סמאש ברוס ערכו את קרב הבכורה שלהם בארגון ההיאבקות Dragon Gate USA בניצחון על הסצנה (קיילב קונלי וסקוט ריד). לילה לאחר מכן, הם רשמו ניצחון נוסף על D.U.F. (אריק קאנון ופינקי סאנצ'ז) ובעקבות ניצחון זה, הם קיבלו הזדמנות להתחרות על אליפות פתחו את השער המאוחד. רצף הניצחונות של הסופר סמאש ברוס הגיע לסיומו ב-2 בנובמבר, כשהם נחלו הפסד בידי גנקי הוריגוצ'י וריו סאיטו בקרב אשר קבע את זהות המועמדים לאליפות פתחו את השער המאוחד.
קריירת היאבקות מקצועית > Pro Wrestling Guerrilla‏ (2011–2013, 2019)

ב-10 בספטמבר 2011, סטופיפייד ערך את הופעת הבכורה שלו בארגון ההיאבקות PWG ביחד עם סטופיפייד כחלק מצמד הסופר סמאש ברוס, כשבקרב שלהם יחדיו הם נחלו הפסד לרוקנס מונסטרס (ג'וני גודטיים וג'וני יומה). השניים חזרו שלושה חודשים לאחר מכן והפסידו פעם נוספת בקרב זוגות, הפעם לאמריקן וולבס (דייבי ריצ'רדס ואדי אדוארס). הם השיגו את ניצחונם הראשון ב-17 במרץ 2012, כשהם הצליחו לגבור על פעמיים אלופי הזוגות לשעבר, היאנג באקס (מאט ג'קסון וניק ג'קסון) והרוקנס מונסטרס בקרב זוגות משולש. ב-21 באפריל, הסופר סמאש ברוס השתתפו בטורניר הזוגות DDT4 של שנת 2012. הם ניצחו את היאנג באקס בסיבוב הראשון, Future Shock (אדם קול וקייל אוריילי) בחצי הגמר ואת Husky Black Guys ‏2 (אל ג'נריקו ווילי מאק) וכתוצאה מכך זכו בטורניר והפכו לטוענים לכתר לאליפות הזוגות של PWG.
ב-25 במאי, הסופר סמאש ברוס ניצחו את היאנג באקס בקרב ללא פסילות ובעקבות זאת זכו באליפות הזוגות הפנויות של PWG. הם רשמו הגנה ראשונה מוצלחת על חגורות האליפות באירוע Threemendous III, שסימן את חגיגות קיום תשע השנים לארגון, שנערך ב-21 ביולי, ובו הם גברו על Future Shock והיאנג באקס בקרב סולם זוגות משולש. באירוע Mystery Vortex, שנערך ב-1 בדצמבר, הם הגנו בהצלחה על חגורות האליפות נגד הרוקנס מונסטרס. מאוחר יותר באותו האירוע, הם נוצחו על ידי הדוג'ו ברוס (אדי אדוארדס ורודריק סטרונג) בקרב שאינו היה על התואר. ב-12 בינואר 2013, הסופר סמאש ברוס הפסידו את חגורות האליפות ל-Unbreakable F'n Machines (בריאן קייג' ומייקל אלגין) בסיבוב הפותח של טורניר הזוגות DDT4 של שנת 2013.
קריירת היאבקות מקצועית > All Elite Wrestling‏ (2019–היום)

איוול אונו וסטו גרייסון ערכו את הופעת הבכורה שלהם בארגון ההיאבקות All Elite Wrestling‏ (AEW) כדארק אורדר באירוע Double or Nothing, שנערך ב-25 במאי 2019, כשהופיעו לאחר קרב הזוגות בין בסט פרנדס (צ'אק טיילור וטרנט) לאנחליקו וג'ק אוואנס. לאחר שהקרב הסתיים, האורות כבו ודלקו בחזרה, כאשר אונו וגרייסון נכחו בזירה. האורות כבו ודלקו בפעם השנייה, כשהפעם שורת משרתים בעלי מסיכות הקיפו את הזירה. הדארק אורדר תקפו את כל ארבעת המשתתפים. לאחר התקיפה של אונו וגרייסון, האורות כבו והם נעלמו. באירוע Fight for the Fallen, שנערך ב-13 ביולי, הדארק אורדר ניצחו את אנחליקו וג'ק אוואנס ואת ילד הג'ונגל ולוצ'סאורוס. באירוע All Out, שנערך ב-31 באוגוסט, הדארק אורדר ניצחו את בסט פרנדס ובעקבות זאת קיבלו כרטיס חופשי מהסיבוב הראשון של הטורניר להכתרת אלופי הזוגות הראשונים של AEW. במופע המקדים לאירוע Revolution, שנערך ב-29 בפברואר 2020, השניים ניצחו את SoCal Uncensored (פרנקי קאזריאן וסקורפיו סקיי). באירוע All Out, שנערך ב-5 בספטמבר, הדארק אורדר (ברודי לי, קולט קבנה, איוול אונו וסטו גרייסון) הפסידו בקרב ארבעה נגד ארבעה למאט קרדונה, סקורפיו סקיי והנטורל נייטמרס (דאסטין רודס ו-QT מרשל). ב-28 במאי 2021, אונו וגרייסון הפסידו לאית'ן פייג' וסקורפיו סקיי. ב-11 ביוני, אונו איתגר ללא הצלחה את מירו לקרב על אליפות TNT של AEW. ב-17 בנובמבר בפרק של התוכנית Dynamite, אונו הפסיד לבריאן דניאלסון. ב-4 בפברואר 2022 בפרק של התוכנית Rampage, אונו נוצח על ידי אדם קול.
חיים אישיים

דנסרו היה מומחה אתרים עבור ממשלת קנדה. כמו כן, דנסרו מחזיק ערוץ טוויץ', שבו הוא משדר את עצמו משחק במשחקי וידאו.
אליפויות והישגים

הישגים בארגון ההיאבקות Alpha-1 Wrestling
אליפות הזוגות של Alpha-1 Wrestling (פעמיים)  - עם פלייר דוס/סטופיפייד
הישגים בארגון ההיאבקות Capital City Championship Combat - C4
אליפות C4 אנדרגראונד (פעם אחת)
הישגים בארגון ההיאבקות Chikara
אליפות הזוגות של Chikara (פעם אחת)  - עם פלייר דוס
הישגים בארגון ההיאבקות Combat Revolution Wrestling - CRW
אליפות הזוגות הזמנית של CRW (פעם אחת)  - עם סטופיפייד
הישגים בארגון ההיאבקות International Wrestling Syndicate - IWS
האליפות הקנדית של IWS (פעם אחת)
אליפות הזוגות של IWS (פעם אחת)  - עם סטופיפייד
הישגים בארגון ההיאבקות Inter Species Wrestling
אליפות Inter Species (פעם אחת)
הישגים בארגון ההיאבקות **La Lutte C Vrai
אליפות LLCV (פעם אחת)
הישגים בארגון ההיאבקות Lucha Toronto
אליפות הזוגות המלכותית הקנדית (פעם אחת)  - עם סטופיפייד
הישגים בארגון ההיאבקות North Star Pro Wrestling - NSPW
אליפות הזוגות של NSPW (פעמיים)  - עם סטופיפייד
הישגים בארגון ההיאבקות Pro Wrestling Guerrilla - PWG
אליפות הזוגות של PWG (פעם אחת)  - עם סטופיפייד
טורניר DDT4‏ (2012)  - עם סטופיפייד
הישגים במגזין ההיאבקות Pro Wrestling Illustrated - PWI
PWI דירג אותו במקום ה-232 מתוך 500 המתאבקים הטובים ביותר לשנת 2020
הישגים בארגון ההיאבקות Smash Wrestling
טורניר F8tful Eight‏ (2018)  - עם סטו גרייסון
הישגים בארגון ההיאבקות SoCal Uncensored
קרב השנה (2012) עם סטופיפייד נגד Future Shock (אדם קול וקייל אוריילי) נגד היאנג באקס (מאט ג'קסון וניק ג'קסון) ב-21 ביולי
צמד השנה (2012)  - עם סטופיפייד
הישגים בארגון ההיאבקות Squared Circle Wrestling - 2CW
אליפות הזוגות של 2CW (פעם אחת)  - עם סטופיפייד
הסופר סמאש ברוס - פלייר אונו (ימין) וסטו גרייסון, אוקטובר 2011
הסופר סמאש ברוס מבצעים את התנועה המשותפת המוכרת שלהם
איליה (בלארוס)

| --- | --- |

הכנסייה הקתולית של איליה. 2008
 מדינה:  בלארוס בלארוס
 וובלסט:  מינסק (מחוז) מינסק
 ראיון:  וילייקה
 תאריך ייסוד:  לפני 1475
 גובה:  183 מטרים
 אוכלוסייה:  ‏
  ‑ בעיירה:  1,458 (2010)
 קואורדינטות:  54°25′03″N 27°17′36″E﻿ / ﻿54.4175°N 27.29333333°E﻿ / 54.4175; 27.29333333 
 אזור זמן:  UTC +3
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהאיליה(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהאיליה(למפת מחוז מינסק רגילה) מינסק בוריסוב סליהורסק מלדזייצ'נה ז'ודזינה סלוצק ויטבסק מוהילב הומל ברסט גרודנו ליטאאיליה(למפת מחוז מינסק מוגדלת) מינסק בוריסוב סליהורסק מלדזייצ'נה ז'ודזינה סלוצק ויטבסק מוהילב הומל ברסט גרודנו ליטאאיליה  he tabBackground:;tabBorder:#aaa;defaultTab:0;
איליה (בבלארוסית: Ілья, ברוסית: Илья, בפולנית: Ilia) היא עיירה בראיון וילייקה, במחוז מינסק שבבלארוס. בעבר הייתה עיירה יהודית גדולה מן המאה ה-15 עד שואת יהדות אירופה.
היסטוריה

העיירה מוזכרת בתיעוד ההיסטורי כבר בסביבות שנת 1475, והתקיימה בה קהילה יהודית גדולה. ב-1634 היו בעיר בית כנסת וכנסייה גדולה. מיהודיה הנודעים: רבי מנשה מאיליה.
בעקבות מלחמת העולם הראשונה ועל פי הסכם ריגה מ-1921, נכללה העיירה בשטח פולין.
ערב מלחמת העולם השנייה חיו בעיירה כ-1,200 יהודים.
בעקבות פרוץ המלחמה וכיבוש מזרח פולין בידי ברית המועצות צורפה העיירה לרפובליקה הסובייטית של בלארוס. בתקופה זו הגיעו לאיליה פליטים יהודים ממערב פולין, שנכבשה בידי הגרמנים. בעקבות פלישת הנאצים לברית המועצות, נפלה העיר בידי הגרמנים ב-3 ביולי 1941. לאחר מכן הוקם בעיר יודנראט ובראשו הועמד ש' קאופמן.
בספטמבר 1941 הועברו כ-900 מיהודי העיירה לגטו מגודר.
בתחילת 1942 החלו בני הנוער להתארגן להתנגדות מזוינת.
ב-15 במרץ 1942 ערכו הגרמנים אקציה גדולה באיליה ובה הובאו תושבי הגטו אל כיכר השוק והופרדו בעלי המקצועות הנדרשים משאר היהודים. הבלתי-כשירים לעבודה, כשבע מאות שבעים
יהודים, נורו למוות. כמאה יהודים הוחזרו לגטו והוא חוסל סופית ב-7 ביוני 1942, כאשר תושבי הגטו הובלו בידי הגרמנים ושוטרים מקומיים אל מחוץ לעיירה ונורו שם למוות. בודדים הצליחו לברוח ליער.
רבני העיירה

חלק מרבני העיירה התפרסמו וחלקם שימשו גם בראשות הישיבה המקומית שהוקמה בידי רבי מנשה מאיליה:
רבי שמואל ב"ר יהושע זליג מדולהינוב, מחבר "מנחת שמואל" ו"שערי דמעה"
רבי אריה לייב שפירא - לימים רבה של קובנה
רבי מנחם זונדל שפירא - בנו של רא"ל, החליף את אביו בכהונת הרבנות ונפטר בגיל צעיר, הוא היה אביו של רבי חיים יעקב שפירא, דיין בקובנה ואב"ד בירושלים
רבי ראובן לוין - לימים רבה של דינאבורג
רבי משה שלמה גינצבורג - חתנו של רא"ל שפירא
רבי זאב וולף ברוידא
רבי יעקב אפרים ב"ר נפתלי נחמון
רבי אברהם אליהו רמז - רבה של העיירה מ-1912 ועד לשואה, מקורב לציונות הדתית
לקריאה נוספת

רחל גרוסבאום-פסטרנק, "איליה", בתוך: שמואל ספקטור וברכה פרוינדליך (עורכים), פנקס הקהילות: (4) פולין, כרך ח: מחוזות וילנה–ביאליסטוק–נובוגרודק,  ירושלים: יד ושם, תשס"ו 2005, עמ' 129–132.
הערות שוליים

↑  לפי אחת האגדות שם העיירה ניתן לה בידי תושביה היהודים שבחרו בשם זה על שם אליהו הנביא.
↑  אזכור לטבח בתרבות המודרנית: בסדרת הטלוויזיה האמריקאית Who Do You Think You Are? (איפה אתה חושב שאתה נמצא?) (אנ'), בעונה הראשונה פרק 3. בפרק מרואיינים עדי ראייה לטבח.
ערך זה הוא קצרמרבנושא יישובים ובנושא בלארוס. אתם מוזמנים לתרום לוויקיפדיה ו.
אמנדוס הקדוש

| --- | --- |

אמנדוס הקדוש והנחש באיור מן המאה ה-14, של רישאר וז'אן מונבאסטון
 לידה:  584 פואטו, האימפריה הפרנקית
 פטירה:  675 (בגיל 91 בערך) מנזר סן אמאן, האימפריה הפרנקית
 קדוש עבור:  הכנסייה הקתולית, נצרות אורתודוקסית
 חג:  6 בפברואר (לשעבר ה-1 בפברואר)
 תכונות:  כיסא, כנסייה, דגל
 פטרון של:  ייננים, מבשלי בירה, מוזגים (ברמנים), סוחרים, פונדקאים, צופים
אמנדוס הקדוש (צרפתית: Saint Amand, נולד ב-584 לערך - ומת ב-675) הוא קדוש נוצרי בכנסייה הקתולית הצרפתית. הוא נחשב לאחד ממביאי הנצרות לפלנדריה ופעל באזור גאליה בלגיקה.
על פי המסורת הנוצרית, אמנדוס נולד למשפחה מכובדת בפואטו שבצרפת. בגיל עשרים לערך הוא הצטרף למורת רוחה של משפחתו למנזר באי איל ד'יה (Île d'Yeu) שלחופי מחוז ונדה והיה לנזיר. מאוחר יותר הצטרף בהשראת אוסטרגיסילוס הקדוש לקהילת מתבודדים בעיר בורז' וחי על לחם ומים בתא בידוד במשך 15 שנים.
ב-628, לאחר שעלה לרגל לרומא, הלך במצוות המלך כלותר השני לפלנדריה על מנת להמיר את תושביה לנצרות, שהוא מתמקד בגנט. בתחילה, הצלחתו הייתה מצומצמת, אך כשחולל מעשה נס ועורר לחיים אדם שזה עתה נתלה, שכנע רבים.
בשובו לצרפת בערך בשנת 649, נאמר שהרגיע סערה בים. אמנדוס נעשה הבישוף של מאסטריכט לתקופה קצרה והתקשה להתמודד עם אנשי הדת שלא קיבלו את מרותו. הוא המשיך בפעילות מסיונרית בעיקר בפלדריה עד גיל 67 ונפטר בגיל 90 במנזר באלנון. יום החג לכבודו הוא ה-6 בפברואר
הערות שוליים

1 2  CATHOLIC ENCYCLOPEDIA: Saint Amandus, www.newadvent.org
1 2 3 4  Saint Amandus, Bishop and Confessor. February 6. Rev. Alban Butler. 1866. Volume II: February. The Lives of the Saints, www.bartleby.com (ארכיון)
| --- | --- |
בקרת זהויות :  NLI: 987007383208105171  BNE: XX1188578  BPN: 17551276  GND: 102423032  ISNI: 0000 0000 5132 9798  LCCN: nr88003687  NKC: kup19980000001616  SELIBR: 301583  VIAF: 36903684   WorldCat (עם VIAF): 36903684
איליאן סטפנוב

איליאן אברמוב סטפנוב (בבולגרית: Илиян Аврамов Стефанов; נולד ב-20 בספטמבר 1998 בסופיה שבבולגריה) הוא כדורגלן בולגרי המשחק בעמדת הקשר ההתקפי בקבוצת לבסקי סופיה מליגת העל הבולגרית ובנבחרת בולגריה.
קריירת מועדונים

סטפנוב גדל במחלקות הנוער של לבסקי סופיה ואבלינו, והחל את הקריירה המקצוענית שלו בקבוצת גוצאנו מהליגות הנמוכות באיטליה. בהמשך שיחק בקבוצת לוקומוטיב סופיה מליגת המשנה הבולגרית.
ב-23 בפברואר 2021 חתם סטפנוב בברואה סטארה זאגורה מליגת העל הבולגרית,
ב-1 במרץ 2022 חתם על חוזה לשנתיים בלבסקי סופיה מליגת העל הבולגרית.
קריירה בינלאומית

ב-2 ביוני 2022 ערך סטפנוב את הופעת הבכורה שלו בנבחרת בולגריה, בתיקו 1-1 נגד נבחרת מקדוניה הצפונית במסגרת ליגת האומות 2022/2023. ב-5 ביוני הבקיע את שער הבכורה שלו בנבחרת, בהפסד 5-2 לנבחרת גאורגיה, גם כן במסגרת ליגת האומות.
תארים

הגביע הבולגרי (1): 2021/2022
הערות שוליים

↑  „Берое" привлече Илиян Стефанов באתר הרשמי של ברואה סטארה זאגורה, 23 בפברואר 2021 (בבולגרית)
↑  Официално: Илиян Стефанов е играч на Левски באתר dsport, ‏ 1 במרץ 2022 (בבולגרית)
אריה נאור

אריה נאור (נולד ב-4 בינואר 1940, כ"ג בטבת ה'ת"ש) הוא פרופסור אמריטוס למדע המדינה, לשעבר ראש החוג לפוליטיקה ותקשורת במכללת הדסה. כיהן כמזכיר הממשלה בשנים 1977–1982. שימש חבר המרכז וההנהלה של תנועת החרות, ועורך חדשות ב"קול ישראל".